CELEX: 52017PC0214
Language: et
Date: 2017-05-08
Title: Ettepanek: NÕUKOGU OTSUS, millega määratakse kindlaks Euroopa Liidu nimel India ookeani lõunaosa kalanduskokkuleppe (SIOFA) osaliste koosolekul võetav seisukoht ja tunnistatakse kehtetuks otsus 14404/12

EUROOPA KOMISJON
            Brüssel,8.5.2017
            COM(2017) 214 final
            2017/0091(NLE)
            Ettepanek:
            NÕUKOGU OTSUS,
            millega määratakse kindlaks Euroopa Liidu nimel India ookeani lõunaosa kalanduskokkuleppe (SIOFA) osaliste koosolekul võetav seisukoht ja tunnistatakse kehtetuks otsus 14404/12
            
               
         
         
            
               SELETUSKIRI
            
            
               1.ETTEPANEKU TAUST
            
            
               •Ettepaneku põhjused ja eesmärgid
            
            
               Nõukogu otsusega 2008/780/EÜ
                  1
                kiitis liit heaks India ookeani lõunaosa kalanduskokkuleppe (edaspidi „kokkulepe“), millega loodi India ookeani lõunaosa kalanduskokkuleppe (edaspidi „SIOFA“) osaliste koosolek. SIOFA raames vastutab osaliste koosolek selliste meetmete vastuvõtmise eest, mis on kavandatud SIOFA konventsiooniala kalavarude pikaajalise kaitse ja säästva kasutamise tagamiseks ning nende kalavarude elukohaks olevate mereökosüsteemide kaitsmiseks. Sellised meetmed võivad muutuda liidule siduvaks.
            
            
               Liidu nimel piirkondlikes kalandusorganisatsioonides võetav seisukoht kujundatakse praegu kaheastmelist lähenemisviisi kasutades. Nõukogu otsuses sätestatakse mitmeks aastaks liidu seisukohaga seotud põhimõtted ja tegevussuunad ning seejärel kohandatakse seda seisukohta igaks osaliste aastakoosolekuks komisjoni mitteametlike dokumentidega, mida arutatakse nõukogu asjakohases töörühmas.
            
            
               Nõukogu 5. oktoobri 2012. aasta otsusega 14404/12 nähakse ette, et liidu seisukoht SIOFA osaliste koosolekul vaadatakse läbi enne 2017. aasta aastakoosolekut. Seepärast on käesoleva ettepaneku eesmärk määrata kindlaks liidu seisukoht SIOFAs aastateks 2017–2021 ning asendada nõukogu 5. oktoobri 2012. aasta otsus 14404/12, mis hõlmab ajavahemikku 2012–2016.
            
            
               •Kooskõla poliitikavaldkonnas praegu kehtivate õigusnormidega
            
            
               Praeguse läbivaatamise eesmärk on integreerida Euroopa Parlamendi ja nõukogu määruses (EL) nr 1380/2013
                  2
                sätestatud uue ühise kalanduspoliitika põhimõtted ja tegevussuunad, võttes arvesse ka eesmärke, mis on sätestatud komisjoni teatises ühise kalanduspoliitika välise mõõtme kohta
                  3
               . Lisaks on liidu seisukoht kohandatud Lissaboni lepinguga. 
            
            
               Nagu käesoleva ajahetke seisukohtade väljendamisel tavaks, sisaldab järgnev seisukoht üldpõhimõtteid ja -tegevussuundi ning vajalikul määral võetakse arvesse SIOFA eripära. Lisaks on sellesse liikmesriikide soovi kohaselt inkorporeeritud liidu seisukoha iga-aastase täpsustamise standardmenetlus.
            
            
               •Kooskõla muude liidu tegevuspõhimõtetega
            
            
               
                  Ei kohaldata
               
            
            
               2.ÕIGUSLIK ALUS, SUBSIDIAARSUS JA PROPORTSIONAALSUS
            
            
               •Õiguslik alus
            
            
               Käesolev otsus põhineb Euroopa Liidu toimimise lepingul, eriti selle artikli 43 lõikel 2 koostoimes artikli 218 lõikega 9, millega nähakse ette, et nõukogu võtab komisjoni ettepaneku põhjal vastu otsuse, millega kehtestatakse lepingus sätestatud organis liidu nimel võetavad seisukohad, kui asjaomasel organil tuleb vastu võtta õigusliku toimega akte. See kehtib seisukoha suhtes, mille komisjon peab liidu nimel võtma SIOFA osaliste koosolekul. 
            
            
               Euroopa Parlamendi ja nõukogu määrus (EL) nr 1380/2013 on õiguslik alus käesolevas seisukohas kajastatavate põhimõtete kehtestamiseks. 
            
            
               Nõukogu otsus 14404/12, mis hõlmab aastaid 2012–2016, asendatakse käesoleva otsusega, mis hõlmab ajavahemikku 2017–2021.
            
            
               •Subsidiaarsus (ainupädevusse mittekuuluva valdkonna puhul) 
            
            
               
                  Ei kohaldata
               
            
            
               •Proportsionaalsus
            
         
         
            
               
                  Ei kohaldata
               
            
            
               •Vahendi valik
            
            
               Vastavalt Euroopa Liidu toimimise lepingu artikli 218 lõikele 9 võtab nõukogu komisjoni ettepaneku põhjal vastu otsuse, millega kehtestatakse liidu nimel võetav seisukoht piirkondlikus kalandusorganisatsioonis, kui sellel organisatsioonil tuleb vastu võtta õigusliku toimega akte, välja arvatud õigusaktid, millega täiendatakse või muudetakse lepingu institutsioonilist raamistikku.
            
            
               3.JÄRELHINDAMISE, SIDUSRÜHMADEGA KONSULTEERIMISE JA MÕJU HINDAMISE TULEMUSED
            
            
               •Praegu kehtivate õigusaktide järelhindamine või toimivuse kontroll
            
            
               
                  Ei kohaldata
               
            
            
               •Konsulteerimine sidusrühmadega
            
            
               
                  Ei kohaldata 
               
            
            
               •Eksperdiarvamuste kogumine ja kasutamine
            
            
               
                  Ei kohaldata
               
            
            
               •Mõjuhinnang
            
            
               
                  Ei kohaldata 
               
            
            
               •Õigusnormide toimivus ja lihtsustamine
            
            
               
                  Ei kohaldata 
               
            
            
               •Põhiõigused
            
            
               
                  Ei kohaldata 
               
            
            
               4.MÕJU EELARVELE
            
            
               
                  Ei kohaldata 
               
            
            
               5.MUU TEAVE
            
            
               •Rakenduskavad ning järelevalve, hindamise ja aruandluse kord
            
         
         
            
               
                  Ei kohaldata 
               
            
            
               •Selgitavad dokumendid (direktiivide puhul)
            
            
               
                  Ei kohaldata 
               
            
            
               •Ettepaneku sätete üksikasjalik selgitus
            
            
               
                  Ei kohaldata 
               
            
            
               2017/0091 (NLE)
            
            
               Ettepanek:
            
            
               NÕUKOGU OTSUS,
            
            
               millega määratakse kindlaks Euroopa Liidu nimel India ookeani lõunaosa kalanduskokkuleppe (SIOFA) osaliste koosolekul võetav seisukoht ja tunnistatakse kehtetuks otsus 14404/12
            
            
               EUROOPA LIIDU NÕUKOGU,
            
            
               võttes arvesse Euroopa Liidu toimimise lepingut, eriti selle artikli 43 lõiget 2 koostoimes artikli 218 lõikega 9,
            
            
               võttes arvesse Euroopa Komisjoni ettepanekut
            
            
               ning arvestades järgmist:
            
            
               (1)Vastavalt Euroopa Liidu toimimise lepingu artiklile 38 koostoimes artikli 39 lõike 1 punktiga d on ühise kalanduspoliitika üks eesmärke tagada varude kättesaadavus. 
            
            
               (2)Euroopa Parlamendi ja nõukogu määruse (EL) nr 1380/2013
                  4
                artiklis 2 on sätestatud, et ühine kalanduspoliitika tagab selle, et püügitegevus ja vesiviljelus on keskkonna seisukohast pikaajaliselt jätkusuutlikud ning neid majandatakse sellisel viisil, mis on kooskõlas majandusliku, sotsiaalse ja tööhõivealase kasu saavutamise ja toiduvarude kättesaadavuse toetamise eesmärkidega. Samuti on selles sätestatud, et ühises kalanduspoliitikas kohaldatakse kalapüügi majandamise suhtes ettevaatusprintsiibil põhinevat lähenemisviisi ning ühise kalanduspoliitika eesmärk on tagada, et mere bioloogiliste elusressursside kasutamise kaudu taastatakse ja hoitakse püütavate liikide populatsioonid tasemetel, mis ületavad maksimaalse jätkusuutliku saagikuse saamiseks vajalikke tasemeid. Samuti on selles sätestatud, et liit seab eesmärgiks võtta parimate kättesaadavate teaduslike nõuannete põhjal kalavarude kaitse ja majandamise meetmed, et edendada püügimeetodeid, mis aitavad kaasa selektiivsemale kalapüügile, soovimatu saagi võimalikult suurele vältimisele ja vähendamisele ning sellisele kalapüügile, millel on väike mõju mereökosüsteemile ja kalavarudele, ning kaotada järk-järgult saagi tagasiheide. Lisaks on määruse (EL) nr 1380/2013 artiklis 28 eraldi sätestatud, et neid põhimõtteid kohaldatakse liidu välispoliitikas. 
            
            
               (3)Nõukogu otsusega 2008/780/EÜ
                  5
                sõlmis liit India ookeani lõunaosa kalanduskokkuleppe (edaspidi „SIOFA“). SIOFA osaliste koosolek vastutab selliste meetmete vastuvõtmise eest, mis on kavandatud SIOFA ala kalavarude pikaajalise kaitse ja säästva kasutamise tagamiseks, kohaldades kalavarude majandamise suhtes ettevaatusprintsiipi ja ökosüsteemipõhist lähenemisviisi ning kaitstes nende kalavarude elukohaks olevaid mereökosüsteeme. Sellised meetmed muutuvad liidule siduvaks.
            
            
               (4)5. oktoobril 2012 võttis nõukogu vastu otsuse 14404/12 India ookeani lõunaosa kalanduskokkuleppe (SIOFA) raames vastuvõetava liidu seisukoha kehtestamise kohta.
            
            
               (5)Otsuses 14404/12 on sätestatud, et selles esitatud seisukoht vaadatakse läbi hiljemalt SIOFA osaliste 2017. aasta koosolekuks. Seetõttu on asjakohane otsus 14404/12 kehtetuks tunnistada ja asendada see uue otsusega. 
            
            
               (6)Arvestades kalavarude muutuvat iseloomu SIOFA alal ja sellest tulenevat vajadust võtta liidu seisukohas arvesse uusi arenguid, sealhulgas uut statistilist, bioloogilist ja muud teavet, mis esitatakse enne osaliste aastakoosolekut või selle käigus, tuleb kooskõlas Euroopa Liidu lepingu artikli 13 lõikes 2 sätestatud liidu institutsioonide vahelise lojaalse koostöö põhimõttega kehtestada menetlused liidu seisukoha iga-aastaseks täpsustamiseks.
            
            
               (7)Kooskõlas ELi toimimise lepingu artikliga 218 ja artikli 3 lõikega 1 esindab SIOFA osaliste aastakoosolekul Euroopa Liitu komisjon. Seetõttu on käesolev otsus adresseeritud komisjonile, 
            
         
         
            
               ON VASTU VÕTNUD KÄESOLEVA OTSUSE: 
            
            
               Artikkel 1
            
            
               Seisukoht, mille Euroopa Liit võtab SIOFA osaliste aastakoosolekul, kui kõnealune organisatsioon peab vastu võtma õigusliku toimega akte, on esitatud I lisas.
            
            
               Artikkel 2
            
            
               SIOFA osaliste aastakoosolekul võetava liidu seisukoha iga-aastane täpsustus tehakse vastavalt II lisale.
            
            
               Artikkel 3
            
            
               Nõukogu annab I lisas esitatud liidu seisukohale hinnangu ja vajaduse korral vaatab selle komisjoni ettepaneku põhjal läbi hiljemalt SIOFA osaliste 2022. aasta aastakoosolekuks.
            
            
               Artikkel 4
            
            
               Otsus 14404/12 tunnistatakse kehtetuks.
            
            
               Artikkel 5
            
            
               Käesolev otsus on adresseeritud Euroopa Komisjonile. 
            
            
            
               Brüssel,
            
            
               
                     Nõukogu nimel
               
               
                     eesistuja
               
            
         
         
            
                  
                     (1)
                  ELT L 268, 9.10.2008, lk 27.
               
               
                  
                     (2)
                  Euroopa Parlamendi ja nõukogu määrus (EL) nr 1380/2013 ühise kalanduspoliitika kohta, millega muudetakse nõukogu määruseid (EÜ) nr 1954/2003 ja (EÜ) nr 1224/2009 ning tunnistatakse kehtetuks nõukogu määrused (EÜ) nr 2371/2002 ja (EÜ) nr 639/2004 ning nõukogu otsus 2004/585/EÜ (ELT L 354, 28.12.2013, lk 22).
               
               
                  
                     (3)
                  KOM(2011) 424, 13.7.2011.
               
               
                  
                     (4)
                  Euroopa Parlamendi ja nõukogu määrus (EL) nr 1380/2013 ühise kalanduspoliitika kohta, millega muudetakse nõukogu määruseid (EÜ) nr 1954/2003 ja (EÜ) nr 1224/2009 ning tunnistatakse kehtetuks nõukogu määrused (EÜ) nr 2371/2002 ja (EÜ) nr 639/2004 ning nõukogu otsus 2004/585/EÜ (ELT L 354, 28.12.2013, lk 22).
               
               
                  
                     (5)
                  
                  
                        Nõukogu 29. septembri 2008. aasta otsus 2008/780/EÜ India ookeani lõunaosa kalanduskokkuleppe sõlmimise kohta Euroopa Ühenduse nimel (ELT L 268, 9.10.2008, lk 27).
                  
               
            
      
    ---documentbreak--- 
      
         
               EUROOPA KOMISJON
            Brüssel,8.5.2017
            COM(2017) 214 final
            LISAD
            järgmise dokumendi juurde:Ettepanek:NÕUKOGU OTSUS,
            millega määratakse kindlaks Euroopa Liidu nimel India ookeani lõunaosa kalanduskokkuleppe (SIOFA) osaliste koosolekul võetav seisukoht ja tunnistatakse kehtetuks otsus 14404/12
            
            
               
         
         
            
               I LISA
            
            
               Liidu seisukoht India ookeani lõunaosa kalanduskokkuleppe osaliste koosolekul
            
            
               (1)Põhimõtted
            
            
               Euroopa Liit teeb SIOFA raames järgmist:
            
            
               a)
                     tagab, et SIOFA osaliste koosolekul vastuvõetud meetmed oleksid kooskõlas liidu eesmärkide ja põhimõtetega ühise kalanduspoliitika raames, eelkõige kohaldades ettevaatusprintsiipi ja määruse (EL) nr 1380/2013 artikli 2 lõikes 2 sätestatud maksimaalse jätkusuutliku saagikusega seotud eesmärke, et edendada ökosüsteemipõhise lähenemisviisi rakendamist kalavarude majandamisel ja piirata püügitegevuse keskkonnamõjusid, et vältida ja vähendada võimalikult palju soovimatut saaki ja kaotada järk-järgult saagi tagasiheitmine ning minimeerida kalapüügi mõju mereökosüsteemidele ja võimaldada majanduslikult elujõulise ja konkurentsivõimelise liidu kalanduse edendamise kaudu rahuldav elatustase kalapüügist sõltuvale elanikkonnale ning võtta arvesse tarbijate huve;
            
            
               b)
                     tagab, et SIOFA osaliste koosolekul vastuvõetud meetmed on kooskõlas SIOFA konventsiooni eesmärkidega;
            
            
               c)
                     tagab, et SIOFA osaliste koosolekul vastuvõetud meetmed on kooskõlas rahvusvahelise õigusega, eelkõige ÜRO mereõiguse konventsiooniga, ÜRO piirialade kalavarude ja pika rändega kalavarude kaitset ja majandamist käsitleva kokkuleppega, kokkuleppega, millega ergutatakse avamerekalalaevu täitma rahvusvahelisi kaitse- ja majandamiseeskirju ning ÜRO Toidu- ja Põllumajandusorganisatsiooni sadamariigi meetmeid käsitleva 2009. aasta kokkuleppega; 
            
            
               d)
                     edendab kooskõla muude piirkondlike kalandusorganisatsioonide ja vajaduse korral sama piirkonna piirkondlike merekonventsioonide seisukohtadega;
            
            
               e)
                     taotleb koostoimet liidu poliitikaga, mis moodustab osa kahepoolsetest kalandussuhetest kolmandate riikidega, ja tagab kooskõla muude valdkondade poliitikaga, eelkõige välissuhetes, keskkonna, kaubanduse, arendustegevuse, teadus- ja uuendustegevuse jm valdkonnas;
            
            
               f)
                     tagab liidu rahvusvaheliste kohustuste järgimise;
            
            
               g)
                     järgib nõukogu 19. märtsi 2012. aasta järeldusi, mis käsitlevad teatist ühise kalanduspoliitika välise mõõtme kohta
                  1
               ;
            
            
               h)
                     seab eesmärgiks luua SIOFA alal võrdsed võimalused, mis põhinevad samadel põhimõtetel ja standarditel, mida kohaldatakse liidu õiguse alusel, ning edendab resolutsioonide ja soovituste ühetaolist rakendamist.
            
            
               (2)Tegevussuunad
            
            
               Euroopa Liit püüab vajaduse korral toetada järgmiste meetmete võtmist SIOFA osaliste koosoleku poolt:
            
            
               a)
                     SIOFA alal kalavarude kaitse ja majandamise meetmed, mis põhinevad parimatel olemasolevatel teaduslikel nõuannetel, sealhulgas lubatud kogupüük ja kvoodid või püügikoormuse reguleerimine SIOFA osaliste koosoleku poolt reguleeritavate liikide puhul, mis tooks kaasa või säilitaks maksimaalsele jätkusuutlikule saagikusele vastava kasutamise määra saavutamise hiljemalt 2020. aastaks; 
            
            
               b) 
                     vajaduse korral erimeetmed ülepüügi all kannatavate kalavarude kaitseks, et hoida püügikoormus kooskõlas olemasolevate kalapüügivõimalustega ja kaitsta mereökosüsteeme; 
            
            
               c)
                     seire-, kontrolli- ja järelevalvemeetmed SIOFA alal, et tagada SIOFA osaliste koosolekul vastuvõetud meetmete järgimine ja tõhus kontroll, sealhulgas SIOFA laevaseiresüsteemi juurutamine;
            
            
               d)
                     meetmed ebaseadusliku, teatamata ja reguleerimata kalapüügi vältimiseks, ärahoidmiseks ja lõpetamiseks SIOFA alal, sealhulgas teatamata ja reguleerimata kalapüügiga tegelevate laevade nimekirja koostamine ning sadamariigi meetmed;
            
            
               e)
                     meetmed püügitegevuse negatiivse mõju vähendamiseks mere bioloogilisele mitmekesisusele ja mereökosüsteemidele, sealhulgas merelindudele, ning ohualdiste mereökosüsteemide kaitseks võetavad meetmed SIOFA alal, kooskõlas ÜRO Peaassamblee resolutsioonidega, mis hõlmavad meetmeid soovimatu püügi võimalikult suureks vältimiseks ja vähendamiseks, sealhulgas ökoloogiliselt oluliste liikide puhul, ja järk-järgult saagi vette tagasilaskmise lõpetamiseks; 
            
         
         
            
               f) 
                     meetmed sellise kalapüügi keelamiseks, mille ainus eesmärk on haiuimede kogumine, ning nõude kehtestamiseks, et kõik haid tuleb lossida ühes tükis koos uimedega;
            
            
               g)
                     ühiste seisukohtade arendamine teiste piirkondlike kalandusorganisatsioonidega, kes majandavad SIOFA ala kalavarusid;
            
            
               h)
                     osalemine vaatlejaprogrammi koostamisel, töötades välja asjaomase vaatluskava ning panustades selle kokkuseadmisse;
            
            
               i)
                     regulaarse läbivaatamise korraldamise toetamine, et õigeaegselt hinnata SIOFA toimimist ja selle soovituste elluviimist;
            
            
               j) 
                     meetmed SIOFA eelarve tasakaalustatuma jaotamise tagamiseks keskmise pikkusega ajavahemikul; 
            
            
               k)
                     täiendavad tehnilised meetmed, mis põhinevad SIOFA osaliste koosoleku otsusel moodustatud allorganite nõuannetel.
            
            
               II LISA
            
            
            
               India ookeani lõunaosa kalanduskokkuleppe osaliste aastakoosolekul
                  võetava liidu seisukoha iga-aastane täpsustamine
            
            
            
               Enne SIOFA osaliste iga aastakoosolekut võetakse vajalikud meetmed selle tagamiseks, et Euroopa Liidu nimel väljendatavas seisukohas võetaks arvesse viimast statistilist, bioloogilist ja muud asjakohast teavet, mis on edastatud Euroopa Komisjonile vastavalt I lisas esitatud põhimõtetele ja tegevussuundadele.
            
            
               Sel eesmärgil ja kõnealusele teabele tuginedes edastab komisjon nõukogule või selle ettevalmistavatele organitele piisavalt varakult enne SIOFA osaliste iga aastakoosolekut kirjaliku dokumendi, milles esitatakse liidu seisukoha kavandatud täpsustused, et neid arutada ja need heaks kiita.  
            
            
               Kui edasiste koosolekute käigus, sealhulgas kohapeal, ei suudeta kokkulepet saavutada, et võtta liidu seisukohas arvesse uusi elemente, edastatakse küsimus lahendamiseks nõukogule või selle ettevalmistavatele organitele.
            
            
         
         
            
                  
                     (1)
                  Vt dokument 7086/12 PECHE 66.